title: Neuvoston päätös, annettu 21 päivänä lokakuuta 2010, Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen

text:
               23.11.2010

               FI

               Euroopan unionin virallinen lehti

               L 306/28

         NEUVOSTON PÄÄTÖS,
   annettu 21 päivänä lokakuuta 2010,
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen
   (2010/701/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan b alakohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen (1), jäljempänä ’sopimus’, 46 artiklassa määrätään, että vakautus- ja assosiaationeuvosto antaa päätöksellään soveltuvia määräyksiä, joilla pannaan täytäntöön mainitussa artiklassa esitetyt tavoitteet.

               (2)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, se ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettava Euroopan unionin kanta, joka koskee kyseisen sopimuksen 46 artiklan täytäntöönpanoa, pohjautuu tähän päätökseen liitettyyn ehdotukseen vakautus- ja assosiaationeuvoston päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä lokakuuta 2010.

            Neuvoston puolesta

            Puheenjohtaja

         J. MILQUET

      (1)  EUVL L 84, 20.3.2004, s. 13.
    ---documentbreak---

               23.11.2010

               FI

               Euroopan unionin virallinen lehti

               L 306/29

         Luonnos
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetun vakautus- ja
   ASSOSIAATIONEUVOSTON PÄÄTÖS N:o …/…,
   annettu …,
   vakautus- ja assosiaatiosopimukseen sisältyvistä sosiaaliturvajärjestelmien yhteensovittamista koskevista määräyksistä
   ASSOSIAATIONEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen (1) ja erityisesti sen 46 artiklan,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen, jäljempänä ’sopimus’, 46 artiklassa määrätään entisen Jugoslavian tasavallan Makedonian ja jäsenvaltioiden sosiaaliturvajärjestelmien yhteensovittamisesta ja esitetään tällaisen yhteensovittamisen periaatteet.

               (2)

               Sopimuksen 46 artiklassa määrätään lisäksi, että vakautus- ja assosiaationeuvosto hyväksyy päätöksen mainitussa artiklassa esitettyjen periaatteiden täytäntöönpanemiseksi.

               (3)

               Ottaen huomioon syrjimättömyysperiaatteen soveltamisen tässä päätöksessä ei olisi annettava mitään lisäoikeuksia sellaisten toisen sopimuspuolen alueella esiintyneiden tiettyjen seikkojen tai tapahtumien nojalla, joita ei ensimmäisen sopimuspuolen lainsäädännössä ole otettu huomioon, lukuun ottamatta oikeutta joidenkin etuuksien siirtoon.

               (4)

               Tätä päätöstä sovellettaessa entisen Jugoslavian tasavallan Makedonian työntekijöiden, joilla on entisen Jugoslavian tasavallan Makedonian kansalaisuus, oikeutta perhe-etuuksiin olisi koskettava edellytys, jonka mukaan heidän perheenjäsenensä oleskelevat laillisesti kyseisten työntekijöiden kanssa siinä jäsenvaltiossa, jossa nämä työntekijät työskentelevät. Tällä päätöksellä ei olisi myönnettävä oikeutta perhe-etuuksiin jossakin muussa valtiossa, kuten entisessä Jugoslavian tasavallassa Makedoniassa, oleskelevien työntekijän perheenjäsenten osalta.

               (5)

               Neuvoston asetuksella (EY) N:o 859/2003 (2) on jo ulotettu asetuksen (ETY) N:o 1408/71 ja asetuksen (ETY) N:o 574/72 säännökset koskemaan kolmansien maiden kansalaisia, joita kyseiset säännökset eivät koske yksinomaan heidän kansalaisuutensa vuoksi. Asetukseen (EY) N:o 859/2003 sisältyy jo periaate, jonka mukaan entisen Jugoslavian tasavallan Makedonian työntekijöiden eri jäsenvaltioissa ansaitsemat vakuutuskaudet lasketaan yhteen tiettyjä etuuksia koskevien oikeuksien osalta, kuten sopimuksen 46 artiklan ensimmäisessä luetelmakohdassa määrätään.

               (6)

               Voi olla tarpeen antaa entisen Jugoslavian tasavallan Makedonian lainsäädännön ominaispiirteitä vastaavia erityissäännöksiä, jotta helpotetaan yhteensovittamista koskevien sääntöjen soveltamista.

               (7)

               Jotta varmistettaisiin jäsenvaltioiden ja entisen Jugoslavian tasavallan Makedonian sosiaaliturvajärjestelmien yhteensovittamisen sujuva toiminta, on tarpeen antaa erityissäännöksiä jäsenvaltioiden ja entisen Jugoslavian tasavallan Makedonian välisestä yhteistyöstä sekä asianomaisen henkilön ja toimivaltaisen valtion laitoksen välisestä yhteistyöstä.

               (8)

               Olisi annettava siirtymäsäännökset tämän päätöksen soveltamisalaan kuuluvien henkilöiden suojaamiseksi ja sen varmistamiseksi, että he eivät menetä oikeuksia päätöksen voimaantulon johdosta,

         ON HYVÄKSYNYT TÄMÄN PÄÄTÖKSEN:
   I   OSA

      YLEISET SÄÄNNÖKSET

   1 artikla
   Määritelmät
   1.   Tässä päätöksessä tarkoitetaan:

               a)

               ”sopimuksella” Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välistä vakautus- ja assosiaatiosopimusta;

               b)

               ”asetuksella” sosiaaliturvajärjestelmien yhteensovittamisesta 29 päivänä huhtikuuta 2004 annettua Euroopan parlamentin ja neuvoston asetusta (EY) N:o 883/2004 (3) sellaisena kuin sitä sovelletaan Euroopan unionin jäsenvaltioissa;

               c)

               ”täytäntöönpanoasetuksella” sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annettua Euroopan parlamentin ja neuvoston asetusta (EY) N:o 987/2009 (4);

               d)

               ”jäsenvaltiolla” Euroopan unionin jäsenvaltiota;

               e)

               ”työntekijällä”

                           i)

                           jäsenvaltion lainsäädännön osalta asetuksen 1 artiklan a alakohdassa tarkoitetussa palkkatyössä olevaa henkilöä;

                           ii)

                           entisen Jugoslavian tasavallan Makedonian lainsäädännön osalta kyseisessä lainsäädännössä tarkoitetussa palkkatyössä olevaa henkilöä;

               f)

               ”perheenjäsenellä”

                           i)

                           jäsenvaltion lainsäädännön osalta asetuksen 1 artiklan i alakohdassa tarkoitettua perheenjäsentä;

                           ii)

                           entisen Jugoslavian tasavallan Makedonian lainsäädännön osalta kyseisessä lainsäädännössä tarkoitettua perheenjäsentä;

               g)

               ”lainsäädännöllä”

                           i)

                           jäsenvaltioiden osalta tämän päätöksen soveltamisalaan kuuluviin etuisuuksiin sovellettavaa asetuksen 1 artiklan l kohdassa tarkoitettua lainsäädäntöä;

                           ii)

                           entisen Jugoslavian tasavallan Makedonian osalta asiaankuuluvaa entisessä Jugoslavian tasavallassa Makedoniassa voimassa olevaa lainsäädäntöä, joka liittyy tämän päätöksen soveltamisalaan kuuluviin etuisuuksiin;

               h)

               ”etuuksilla”

                           —

                           vanhuuseläkkeitä,

                           —

                           perhe-eläkkeitä,

                           —

                           työtapaturma- ja ammattitautieläkkeitä,

                           —

                           työtapaturmiin ja ammattitauteihin liittyviä työkyvyttömyyseläkkeitä,

                           —

                           perheavustuksia;

               i)

               ”siirrettävillä etuuksilla”

                           i)

                           jäsenvaltioiden osalta:

                                       —

                                       vanhuuseläkkeitä,

                                       —

                                       perhe-eläkkeitä,

                                       —

                                       työtapaturma- ja ammattitautieläkkeitä,

                                       —

                                       työtapaturmiin ja ammattitauteihin liittyviä työkyvyttömyyseläkkeitä,

                                 sellaisina kuin asetuksessa tarkoitetaan, lukuun ottamatta asetuksen liitteessä X määritettyjä maksuihin perustumattomia erityisiä rahaetuuksia;

                           ii)

                           entisen Jugoslavian tasavallan Makedonian osalta vastaavia entisen Jugoslavian tasavallan Makedonian lainsäädännössä edellytettyjä etuuksia, lukuun ottamatta tämän päätöksen liitteessä I lueteltuja maksuihin perustumattomia erityisiä rahaetuuksia.

         2.   Muilla tässä päätöksessä käytetyillä termeillä tarkoitetaan:

               a)

               jäsenvaltioiden osalta termeille asetuksessa ja täytäntöönpanoasetuksessa annettua merkitystä;

               b)

               entisen Jugoslavian tasavallan Makedonian osalta entisessä Jugoslavian tasavallassa Makedoniassa sovellettavassa asiaankuuluvassa lainsäädännössä niille annettua merkitystä.

         2 artikla
   Henkilöllinen soveltamisala
   Tätä päätöstä sovelletaan:

               a)

               työntekijöihin, jotka ovat entisen Jugoslavian tasavallan Makedonian kansalaisia, jotka ovat tai ovat olleet laillisesti työssä jossakin jäsenvaltiossa ja joihin sovelletaan tai on sovellettu yhden tai useamman jäsenvaltion lainsäädäntöä, ja heidän edunsaajiinsa;

               b)

               edellä a alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa jossakin jäsenvaltiossa tämän työskennellessä siellä;

               c)

               työntekijöihin, jotka ovat jonkin jäsenvaltion kansalaisia, jotka ovat tai ovat olleet laillisesti työssä entisessä Jugoslavian tasavallassa Makedoniassa ja joihin sovelletaan tai on sovellettu entisen Jugoslavian tasavallan Makedonian lainsäädäntöä, ja heidän edunsaajiinsa, sekä

               d)

               edellä c alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa entisessä Jugoslavian tasavallassa Makedoniassa tämän työskennellessä siellä.

         3 artikla
   Kohtelun yhdenvertaisuus
   1.   Työntekijöitä, jotka ovat entisen Jugoslavian tasavallan Makedonian kansalaisia ja jotka työskentelevät laillisesti jossakin jäsenvaltiossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa sen jäsenvaltion kansalaisiin, jossa työntekijät työskentelevät.
   2.   Työntekijöitä, jotka ovat jonkin jäsenvaltion kansalaisia ja jotka työskentelevät laillisesti entisessä Jugoslavian tasavallassa Makedoniassa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa entisen Jugoslavian tasavallan Makedonian kansalaisiin.
   II   OSA

      JÄSENVALTIOIDEN JA ENTISEN JUGOSLAVIAN TASAVALLAN MAKEDONIAN VÄLISET SUHTEET

   4 artikla
   Asuinpaikkaa koskevista vaatimuksista luopuminen
   1.   Edellä 1 artiklan 1 kohdan i alakohdassa tarkoitettuja siirrettäviä etuuksia, joihin 2 artiklan a ja c alakohdassa tarkoitetuilla henkilöillä on oikeus, ei saa vähentää, muuttaa, keskeyttää, peruuttaa tai takavarikoida sen vuoksi, että etuuden saaja oleskelee:

               i)

               jonkin jäsenvaltion lainsäädännön mukaisen etuuden osalta entisen Jugoslavian tasavallan Makedonian alueella, tai

               ii)

               entisen Jugoslavian tasavallan Makedonian lainsäädännön mukaisen etuuden osalta jonkin jäsenvaltion alueella.

         2.   Työntekijän 2 artiklan b alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on kyseisen jäsenvaltion kansalainen, kun nämä perheenjäsenet oleskelevat entisen Jugoslavian tasavallan Makedonian alueella.
   3.   Työntekijän 2 artiklan d alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on entisen Jugoslavian tasavallan Makedonian kansalainen, kun nämä perheenjäsenet oleskelevat jonkin jäsenvaltion alueella.
   III   OSA

      ERINÄISIÄ SÄÄNNÖKSIÄ

   5 artikla
   Yhteistyö
   1.   Jäsenvaltiot ja entinen Jugoslavian tasavalta Makedonia toimittavat toisilleen kaikki tiedot sellaisista muutoksista niiden lainsäädäntöön, jotka saattavat vaikuttaa tämän päätöksen täytäntöönpanoon.
   2.   Tämän päätöksen soveltamista varten jäsenvaltioiden ja entisen Jugoslavian tasavallan Makedonian viranomaiset ja laitokset antavat toisilleen apua ja toimivat niin kuin panisivat täytäntöön omaa lainsäädäntöään. Mainittujen viranomaisten ja laitosten antama hallinnollinen apu on pääsääntöisesti maksutonta. Jäsenvaltioiden ja entisen Jugoslavian tasavallan Makedonian toimivaltaiset viranomaiset voivat kuitenkin sopia, että tietyt kustannukset korvataan.
   3.   Jäsenvaltioiden ja entisen Jugoslavian tasavallan Makedonian viranomaiset ja laitokset voivat tämän päätöksen soveltamista varten olla suoraan yhteydessä toisiinsa ja asianomaisiin henkilöihin tai heidän edustajiinsa.
   4.   Tämän päätöksen soveltamisalaan kuuluvilla laitoksilla ja henkilöillä on vastavuoroinen tiedotus- ja yhteistyövelvollisuus tämän päätöksen moitteettoman soveltamisen varmistamiseksi.
   5.   Asianomaisten henkilöiden on ilmoitettava mahdollisimman pian toimivaltaisen jäsenvaltion laitoksille tai entisen Jugoslavian tasavallan Makedonian laitoksille, jos tämä on toimivaltainen valtio, ja asuinjäsenvaltion laitoksille tai entisen Jugoslavian tasavallan Makedonian laitoksille, jos tämä on asuinvaltio, kaikista henkilökohtaisessa tai heidän perheensä tilanteessa tapahtuneista muutoksista, joilla on vaikutuksia heidän oikeuksiinsa etuuksiin tämän päätöksen perusteella.
   6.   Jos 5 kohdassa tarkoitettua ilmoittamisvelvollisuutta ei noudateta, siitä voi aiheutua oikeasuhteisia toimenpiteitä kansallisen lainsäädännön mukaisesti. Toimenpiteiden on kuitenkin oltava vastaavia kuin ne, joita sovelletaan sisäisen lainsäädännön nojalla samanlaisissa tilanteissa, eivätkä ne saa tehdä etuuden hakijoille mahdottomaksi tai liian vaikeaksi käytännössä käyttää heille tällä päätöksellä annettuja oikeuksia.
   7.   Jäsenvaltiot ja entinen Jugoslavian tasavalta Makedonia voivat kansallisessa lainsäädännössä ottaa käyttöön erityissäännöksiä, joilla varmistetaan, että etuuden saajat, jotka oleskelevat tai asuvat sen valtion ulkopuolella, jossa velallislaitos sijaitsee, täyttävät etuuksiin oikeuttavat edellytykset. Näiden säännösten on oltava oikeasuhtaisia, tämän päätöksen periaatteiden mukaisia eivätkä ne saa sisältää kansalaisuuteen perustuvaa syrjintää. Säännökset annetaan tiedoksi myös vakautus- ja assosiaationeuvostolle.
   6 artikla
   Hallinnolliset tarkastukset ja lääkärintarkastukset
   1.   Tätä artiklaa sovelletaan 2 artiklassa tarkoitettuihin ja 1 artiklan 1 kohdan i alakohdassa tarkoitettuja siirrettäviä etuuksia saaviin henkilöihin sekä tämän päätöksen täytäntöönpanosta vastaaviin laitoksiin.
   2.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee entisessä Jugoslavian tasavallassa Makedoniassa, taikka entisessä Jugoslavian tasavallassa Makedoniassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä lääkärintarkastuksen oleskelu- tai asuinpaikan laitoksen soveltamassa lainsäädännössä säädettyjen menettelyjen mukaisesti.
   Velallislaitos ilmoittaa oleskelu- tai asuinpaikan laitokselle mahdolliset lääkärintarkastuksessa tarvittaessa huomioitavat erityisvaatimukset ja seikat, joihin lääkärintarkastuksen on kohdistuttava.
   Oleskelu- tai asuinpaikan laitoksen on toimitettava raportti lääkärintarkastusta pyytäneelle velallislaitokselle.
   Velallislaitos varaa oikeuden tarkastuttaa etuudensaaja valitsemallaan lääkärillä joko alueella, jossa etuuden saaja tai hakija oleskelee tai asuu, tai maassa, jossa velallislaitos sijaitsee. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
   3.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee entisessä Jugoslavian tasavallassa Makedoniassa, taikka entisessä Jugoslavian tasavallassa Makedoniassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä hallinnollisen tarkastuksen.
   Oleskelu- tai asuinpaikan laitoksen on toimitettava raportti velallislaitokselle, joka pyysi hallinnollista tarkastusta.
   Velallislaitos varaa oikeuden tarkastuttaa etuudensaajan tilanne valitsemallaan ammattilaisella. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
   4.   Yksi tai useampi jäsenvaltio ja entinen Jugoslavian tasavalta Makedonia voivat sopia muista hallinnollisista määräyksistä edellyttäen, että ne ilmoittavat asiasta vakautus- ja assosiaationeuvostolle.
   5.   Tämän päätöksen 5 artiklan 2 kohdan mukaisesta maksuttoman keskinäisen hallinnollisen avun periaatteesta poiketen tarkastusten suorittamista pyytänyt velallislaitos hyvittää tämän artiklan 2 ja 3 kohdassa tarkoitettujen tarkastusten tosiasialliset kustannukset laitokselle, jota pyydettiin suorittamaan ne.
   7 artikla
   Sopimuksen 118 artiklan soveltaminen
   Sopimuksen 118 artiklaa sovelletaan, jos sopimuspuoli katsoo, että toinen sopimuspuoli ei ole noudattanut 5 ja 6 artiklan mukaisia velvoitteita.
   8 artikla
   Erityissäännökset entisen Jugoslavian tasavallan Makedonian lainsäädännön soveltamiseksi
   Vakautus- ja assosiaationeuvosto voi tarvittaessa antaa liitteessä II erityissäännöksiä entisen Jugoslavian tasavallan Makedonian lainsäädännön soveltamiseksi.
   9 artikla
   Kahdenvälisissä sopimuksissa olevat hallinnolliset määräykset
   Jäsenvaltioiden ja entisen Jugoslavian tasavallan Makedonian välisiin kahdenvälisiin sopimuksiin sisältyviä hallinnollisia menettelyjä voidaan soveltaa edelleen edellyttäen, että näillä menettelyillä ei ole kielteisiä vaikutuksia asianomaisten henkilöiden tässä päätöksessä vahvistettuihin oikeuksiin tai velvollisuuksiin.
   10 artikla
   Tämän päätöksen täytäntöönpanomenettelyitä täydentävät sopimukset
   Vähintään yksi jäsenvaltio ja entinen Jugoslavian tasavalta Makedonia voivat tehdä sopimuksia, joiden tarkoituksena on täydentää tämän päätöksen täytäntöönpanoa koskevia hallinnollisia menettelyitä, erityisesti petosten ja virheiden estämiseksi ja torjumiseksi.
   IV   OSA

      SIIRTYMÄ- JA LOPPUSÄÄNNÖKSET

   11 artikla
   Siirtymäsäännökset
   1.   Tämän päätöksen perusteella ei kerry oikeuksia sen voimaantulopäivää edeltävältä ajalta.
   2.   Jollei 1 kohdasta muuta johdu, oikeuden saa tämän päätöksen mukaisesti, vaikka se liittyy päätöksen voimaantulopäivää edeltävään tapahtumaan.
   3.   Etuudet, joita ei ole myönnetty tai joiden suorittaminen on keskeytetty asianomaisen henkilön kansalaisuuden tai asuinpaikan vuoksi, annetaan tai palautetaan henkilön pyynnöstä tämän päätöksen voimaantulopäivästä edellyttäen, että oikeudet, joiden perusteella etuuksia on aiemmin annettu, eivät ole johtaneet kertasuorituksen maksamiseen.
   4.   Jos 3 kohdassa tarkoitettu pyyntö esitetään kahden vuoden kuluessa tämän päätöksen voimaantulopäivästä, päätöksen mukaisesti saadut oikeudet tulevat voimaan tämän päätöksen voimaantulopäivästä alkaen, eikä kyseisiin henkilöihin voida soveltaa minkään jäsenvaltion tai entisen Jugoslavian tasavallan Makedonian lainsäädäntöä oikeuksien menettämisestä tai rajoittamisesta.
   5.   Jos 3 kohdassa tarkoitettu pyyntö tehdään kahden vuoden määräajan kuluttua tämän päätöksen voimaantulopäivän jälkeen, oikeudet, joita ei ole menetetty tai jotka eivät ole vanhentuneet, tulevat voimaan pyynnön esittämispäivänä, ellei jonkin jäsenvaltion tai entisen Jugoslavian tasavallan Makedonian lainsäädännön suotuisamman säännöksen soveltamisesta muuta johdu.
   12 artikla
   Päätöksen liitteet
   1.   Tämän päätöksen liitteet ovat sen erottamaton osa.
   2.   Liitteitä voidaan entisen Jugoslavian tasavallan Makedonian pyynnöstä muuttaa vakautus- ja assosiaationeuvoston päätöksellä.
   13 artikla
   Voimaantulo
   Tämä päätös tulee voimaan sitä päivää seuraavan ensimmäisen kuukauden ensimmäisenä päivänä, jona se julkaistaan Euroopan unionin virallisessa lehdessä.

      Tehty …

            Vakautus- ja assosiaationeuvoston puolesta

            Puheenjohtaja

      (1)  EUVL L 84, 20.3.2004, s. 13.

      (2)  EUVL L 124, 20.5.2003, s. 1.

      (3)  EUVL L 166, 30.4.2004, s. 1.

      (4)  EUVL L 284, 30.10.2009, s. 1.
   LIITE I

      LUETTELO MAKSUIHIN PERUSTUMATTOMISTA ERITYISISTÄ RAHAETUUKSISTA ENTISESSÄ JUGOSLAVIAN TASAVALLASSA MAKEDONIASSA

   …
   LIITE II

      ERITYISSÄÄNNÖKSET ENTISEN JUGOSLAVIAN TASAVALLAN MAKEDONIAN LAINSÄÄDÄNNÖN SOVELTAMISEKSI

   …


Avis juridique important

|

32003D0040

2003/40/EY: Neuvoston päätös, tehty 10 päivänä joulukuuta 2002, alueiden komitean varajäsenen nimeämisestä

Virallinen lehti nro L 013 , 18/01/2003 s. 0022 - 0022

Neuvoston päätös,tehty 10 päivänä joulukuuta 2002,alueiden komitean varajäsenen nimeämisestä(2003/40/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 22 päivänä tammikuuta 2002 tehdyn neuvoston päätöksen(1),sekä katsoo, että alueiden komiteassa on vapautunut varajäsenen paikka Bas VERKERKin erottua, mikä on annettu neuvostolle tiedoksi 12 päivänä marraskuuta 2002,ottaa huomioon Alankomaiden hallituksen ehdotuksen,ON PÄÄTTÄNYT SEURAAVAA:Ainoa artiklaNimetään J.W van der SLUYS alueiden komitean varajäseneksi Bas VERKERKin tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 10 päivänä joulukuuta 2002.Neuvoston puolestaPuheenjohtajaP. S. Møller(1) EYVL L 24, 26.1.2002, s. 38.


title: 2012/41/EU: Neuvoston päätös, annettu 23 päivänä tammikuuta 2012 , ETA:n sekakomiteassa omaksuttavasta Euroopan unionin kannasta tavaroiden kuljetuksia koskevien tarkastusten ja muodollisuuksien yksinkertaistamista koskevassa ETA-sopimuksen pöytäkirjassa 10 olevan II a luvun täytäntöönpanoa valvovan yhteisen työryhmän perustamiseen sekä työryhmän työjärjestyksen määrittämiseen

text:
               27.1.2012

               FI

               Euroopan unionin virallinen lehti

               L 24/1

         NEUVOSTON PÄÄTÖS,
   annettu 23 päivänä tammikuuta 2012,
   ETA:n sekakomiteassa omaksuttavasta Euroopan unionin kannasta tavaroiden kuljetuksia koskevien tarkastusten ja muodollisuuksien yksinkertaistamista koskevassa ETA-sopimuksen pöytäkirjassa 10 olevan II a luvun täytäntöönpanoa valvovan yhteisen työryhmän perustamiseen sekä työryhmän työjärjestyksen määrittämiseen
   (2012/41/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan, 207 artiklan 2 kohdan ja 218 artiklan 9 kohdan,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimuksen pöytäkirjaa 10 muutettiin 30 päivänä kesäkuuta 2009 tehdyllä ETA:n sekakomitean päätöksellä N:o 76/2009 (2) turvallisuuteen liittyviä tullitoimenpiteitä koskevan uuden II a luvun lisäämiseksi.

               (2)

               Pöytäkirjassa 10 olevassa 9 b artiklassa määrätään, että sopimuspuolten välisessä kahdenvälisessä kaupassa luovutaan turvallisuutta koskevien tullitoimenpiteiden soveltamisesta edellyttäen, että niiden alueella sovelletaan yhdenmukaista tullialan turvallisuustasoa.

               (3)

               Pöytäkirjassa 10 olevassa 9 f artiklassa määrätään myös, että ETA:n sekakomitea määrittelee säännöt, joiden mukaisesti sopimuspuolet voivat varmistaa mainitun pöytäkirjan II a luvun täytäntöönpanon seurannan ja valvoa pöytäkirjan II a luvun ja sen liitteiden I ja II määräysten noudattamista,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa omaksuttava unionin kanta tavaroiden kuljetuksia koskevien tarkastusten ja muodollisuuksien yksinkertaistamista koskevassa pöytäkirjassa 10 olevan II a luvun täytäntöönpanoa valvovan yhteisen työryhmän perustamiseen ja työryhmän työjärjestyksen määrittämiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2012.

            Neuvoston puolesta

            Puheenjohtaja

         M. GJERSKOV

      (1)  EYVL L 305, 30.11.1994, s. 6.

      (2)  EUVL L 232, 3.9.2009, s. 40.

      EHDOTUS
      ETA:n SEKAKOMITEAN PÄÄTÖS N:o …/2011,
      annettu …,
      tavaroiden kuljetuksia koskevien tarkastusten ja muodollisuuksien yksinkertaistamista koskevassa pöytäkirjassa 10 olevan II a luvun täytäntöönpanoa valvovan yhteisen työryhmän perustamiseen sekä työryhmän työjärjestyksen määrittämiseen
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 92 artiklan ja 94 artiklan 3 kohdan sekä ETA-sopimuksen pöytäkirjassa 10 olevan 9 f artiklan 1 kohdan,
      sekä katsoo seuraavaa:

                  (1)

                  ETA-sopimuksen pöytäkirjaa 10 muutettiin 30 päivänä kesäkuuta 2009 tehdyllä ETA:n sekakomitean päätöksellä N:o 76/2009 (1) turvallisuutta koskevien tullitoimenpiteitä koskevan uuden II a luvun lisäämiseksi.

                  (2)

                  Pöytäkirjassa 10 olevassa 9 b artiklassa määrätään, että sopimuspuolten välisessä kahdenvälisessä kaupassa luovutaan turvallisuutta koskevien tullitoimenpiteiden soveltamisesta edellyttäen, että niiden alueella sovelletaan yhdenmukaista tullialan turvallisuustasoa.

                  (3)

                  Pöytäkirjassa 10 olevassa 9 f artiklassa määrätään myös, että ETA:n sekakomitea määrittelee säännöt, joiden mukaisesti sopimuspuolet voivat varmistaa mainitun pöytäkirjan II a luvun täytäntöönpanon seurannan ja valvoa pöytäkirjan II a luvun ja sen liitteiden I ja II määräysten noudattamista,

            ON HYVÄKSYNYT TÄMÄN PÄÄTÖKSEN:
      1 artikla
      1.   Perustetaan turvallisuutta koskevia tullitoimenpiteitä käsittelevä yhteinen työryhmä, jäljempänä ’työryhmä’, jotta voidaan varmistaa ETA-sopimuksen pöytäkirjassa 10 olevaan II a lukuun sisältyvien turvallisuutta koskevien säännösten täytäntöönpanon seuranta ja valvoa mainitun pöytäkirjan II a luvun ja sen liitteiden I ja II määräysten noudattamista.
      2.   Työryhmä toimii tämän päätöksen liitteessä määritetyn työjärjestyksen mukaisesti.
      3.   Työryhmä raportoi sekakomitean alakomitealle I tavaroiden vapaasta liikkuvuudesta ETA:n sekakomitean työjärjestyksen (2) 15 artiklan 1 kohdan a alakohdan mukaisesti.
      2 artikla
      Tämä päätös tulee voimaan … päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä … .

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L 232, 3.9.2009, s. 40.

         (2)  ETA:n sekakomitean päätös N:o 1/94, tehty 8 päivänä helmikuuta 1994, ETA:n sekakomitean työjärjestyksen hyväksymisestä (EYVL L 85, 30.3.1994, s. 60).

         (3)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]

         LIITE
         ETA:n sekakomitean päätökseen N:o …/2011

            TURVALLISUUTTA KOSKEVIA TULLITOIMENPITEITÄ KÄSITTELEVÄN YHTEISEN TYÖRYHMÄN TYÖJÄRJESTYS

         1 artikla
         Kokoonpano
         Työryhmä koostuu Euroopan unionin edustajista, EFTA-valtioiden edustajista ja Euroopan unionin jäsenvaltioiden edustajista.
         2 artikla
         Tehtävät
         1.   Työryhmä arvioi sopimuspuolten lainsäädännössä määritettyjen turvallisuutta koskevien tullitoimenpiteiden vastaavuuden. Se valvoo erityisesti tavaroiden saapumisesta ja tavaroiden lähdöstä toimitettavia ennakkotietoja, turvallisuuteen liittyviä tullitarkastuksia ja riskinhallintaa sekä valtuutettuja taloudellisia toimijoita koskevan lainsäädännön täytäntöönpanoa. Se vaihtaa myös tietoja asianomaisen lainsäädännön muutoksista.
         2.   Työryhmä keskustelee tarvittavista teknisistä muutoksista pöytäkirjassa 10 olevaan II a lukuun.
         3.   Työryhmä järjestää myös sopimuspuolen pyynnöstä asiantuntijaryhmän kokouksen tietyn aiheen käsittelemiseksi. Lisäksi se tarkastelee sopimuspuolten hallinnollisia menettelyjä. Tällaisen tarkastelun toteuttamiseksi työryhmä saattaa sopia paikan päällä tehtävien käyntien suorittamisesta.
         4.   Sopimuspuolen pyynnöstä työryhmä tarkastelee kaikkia kysymyksiä, joilla se katsoo olevan merkitystä pöytäkirjassa 10 olevassa II a luvussa määriteltyjen turvallisuutta koskevien tullitoimenpiteiden täytäntöönpanon kannalta.
         3 artikla
         Puheenjohtaja
         Työryhmän kokousten puheenjohtajana toimii kuuden kuukauden jaksoissa vuorotellen Euroopan unionin edustaja tai sellaisen EFTA-valtion edustaja, johon pöytäkirjassa 10 olevaa II a lukua sovelletaan.
         4 artikla
         Kokoukset
         1.   Työryhmä kokoontuu säännöllisesti ja vähintään kerran vuodessa.
         2.   Kokoukset järjestetään Brysselissä tai muussa työryhmän puheenjohtajan päättämässä paikassa.
         3.   Puheenjohtaja kutsuu koolle työryhmän kokoukset. Kutsut kokoukseen lähetetään 1 artiklassa tarkoitetuille osallistujille viimeistään 10 työpäivää ennen kokousta. Kiireellisissä tapauksissa kutsuja voidaan lähettää lyhyemmän aikaa ennen kokousta.
         4.   Työryhmän työkieli on englanti.
         5.   Kokoukset eivät ole julkisia, ellei toisin sovita.
         5 artikla
         Esityslista
         1.   Puheenjohtaja laatii kutakin kokousta varten ehdotuksen esityslistaksi. Ehdotus esityslistaksi lähetetään 1 artiklassa tarkoitetuille osallistujille viimeistään 10 työpäivää ennen kokousta.
         2.   Sopimuspuolet voivat pyytää kohdan sisällyttämistä esityslistaan joko puheenjohtajalta kirjallisesti tai kokouspäivänä ennen esityslistan hyväksymistä.
         6 artikla
         Pöytäkirja
         1.   Työryhmän kaikista kokouksista laaditaan puheenjohtajan vastuulla pöytäkirja. Pöytäkirjassa on ilmoitettava kaikkien esityslistan kohtien osalta työryhmän suositukset ja/tai päätelmät.
         2.   Sopimuspuolet toimittavat toisilleen ehdotuksen pöytäkirjaksi, joka vahvistetaan 20 työpäivän kuluessa kokouksesta.
         7 artikla
         Kulut
         Sopimuspuolten edustajat sekä Euroopan unionin jäsenvaltioiden tullihallinnon asiantuntijat vastaavat kaikista työryhmän kokouksiin osallistumisestaan koituvista kuluista.


Avis juridique important

|

32001D0543

2001/543/YUTP: Neuvoston päätös, tehty 16 päivänä heinäkuuta 2001, kaikille niille ydinalan viejämaiden ryhmän jäsenille, jotka eivät ole Euroopan unionin jäsenvaltioita, tarkoitetun viestintäjärjestelmän rahoittamista koskevan yhteisen toiminnan 97/288/YUTP täytäntöönpanosta tehdyn neuvoston päätöksen 1999/74/YUTP kumoamisesta

Virallinen lehti nro L 194 , 18/07/2001 s. 0056 - 0056

Neuvoston päätös,tehty 16 päivänä heinäkuuta 2001,kaikille niille ydinalan viejämaiden ryhmän jäsenille, jotka eivät ole Euroopan unionin jäsenvaltioita, tarkoitetun viestintäjärjestelmän rahoittamista koskevan yhteisen toiminnan 97/288/YUTP täytäntöönpanosta tehdyn neuvoston päätöksen 1999/74/YUTP kumoamisesta(2001/543/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon yhteisen toiminnan 97/288/YUTP Euroopan unionin osallistumisesta ydinalan viennin valvonnan avoimuuden lisäämiseen(1),sekä katsoo seuraavaa:(1) Neuvosto teki 25 päivänä tammikuuta 1999 päätöksen 1999/74/YUTP kaikille niille ydinalan viejämaiden ryhmän jäsenille, jotka eivät ole Euroopan unionin jäsenvaltioita, tarkoitetun viestintäjärjestelmän rahoittamisesta(2), millä päätöksellä oli tarkoitus panna täytäntöön yhteinen toiminta 97/288/YUTP rahoittamalla kaikille niille NSG:n jäsenille, jotka eivät ole Euroopan unionin jäsenvaltioita, sekä NSG:n yhteyspisteelle tarkoitettua suojattua telekopio- ja puhelinjärjestelmää, joka on täysin yhteensopiva Euroopan yhteisössä käytössä olevan järjestelmän kanssa.(2) Komissio ilmoitti neuvostolle 15 päivänä toukokuuta 2001, että koska asianomaiset maat eivät ole kiinnostuneet asiasta, päätöksen 1999/74/YUTP mukaista, suojattua telekopio- ja puhelinjärjestelmää koskevaa Euroopan unionin tarjousta ei voida panna täytäntöön.(3) Toimittajan sopimuksen puitteissa jo toteuttamien valmistelutöiden kustannukset ovat kaikkiaan 41133,75 euroa.(4) Päätöksen 1999/74/YUTP mukaista, käyttämättä jäävää määrärahan osaa hallinnoidaan talousarvioon sovellettavien yhteisön menettelyjen ja sääntöjen mukaisesti.(5) Tämän vuoksi on syytä kumota päätös 1999/74/YUTP,ON PÄÄTTÄNYT SEURAAVAA:1 artiklaKumotaan päätös 1999/74/YUTP.2 artiklaTämä päätös tulee voimaan päivänä, jona se tehdään.3 artiklaTämä päätös julkaistaan virallisessa lehdessä.Tehty Brysselissä 16 päivänä heinäkuuta 2001.Neuvoston puolestaPuheenjohtajaL. Michel(1) EYVL L 120, 12.5.1997, s. 1.(2) EYVL L 23, 30.1.1999, s. 4.


Avis juridique important

|

31997D0388

97/388/EY: Euroopan parlamentin päätös, tehty 24 päivänä huhtikuuta 1997, vastuuvapauden myöntämisestä Euroopan elin- ja työolojen kehittämissäätiön johtokunnalle varainhoitovuoden 1995 talousarvion täytäntöönpanon osalta

Virallinen lehti nro L 162 , 19/06/1997 s. 0054 - 0055

EUROOPAN PARLAMENTIN PÄÄTÖS,tehty 24 päivänä huhtikuuta 1997,vastuuvapauden myöntämisestä Euroopan elin- ja työolojen kehittämissäätiön johtokunnalle varainhoitovuoden 1995 talousarvion täytäntöönpanon osalta (97/388/EY) EUROOPAN PARLAMENTTI, joka- ottaa huomioon EY:n perustamissopimuksen ja erityisesti sen 206 artiklan,- ottaa huomioon Euroopan elin- ja työolojen kehittämissäätiön tilinpäätöksen ja tilintarkastustuomioistuimen siitä laatiman kertomuksen (C4-0051/97),- ottaa huomioon neuvoston 17. huhtikuuta 1997 antaman suosituksen (C4-0178/97),- ottaa huomioon talousarvion valvontavaliokunnan mietinnön (A4-0139/97),A. katsoo tilintarkastustuomioistuimen kannan olevan, että 31. joulukuuta 1995 päättyneen varainhoitovuoden tilit ovat luotettavia ja että tilien perustana olevat toimet ovat kaiken kaikkiaan olleet laillisia ja asianmukaisia;1. Panee merkille seuraavat luvut Euroopan elin- ja työolojen kehittämissäätiön tileissä:>TAULUKON PAIKKA>2. Suosittelee jälleen kerran, että keskukselle nimitettäisiin osa-aikainen varainhoidon valvoja, joka voisi olla yhteinen muiden virastojen kanssa ja joka työskentelisi komission varainhoidon valvojan alaisuudessa, tarkoituksena vähentää liiallista turvautumista ennakkomaksuihin;3. Pyytää, koska säätiöllä ei ole omaa varainhoidon valvojaa ja koska hankalia menettelyjä on syytä nopeuttaa, komissiota ottamaan käyttöön järjestelmän, jonka avulla säätiö voi välittää rahoitusta koskevat ehdotukset sähköisesti komission varainhoidon valvontayksikköön tutkittaviksi ja hyväksyttäviksi;4. Myöntää, että säätiön tapa tehdä siirtoja talousarvion eri osastojen välillä ei ole sen varainhoitoasetuksen vastainen, mutta korostaa, että tällaiset siirrot eivät periaatteessa ole suositeltavia; ehdottaa siksi seuraavia suuntaviivoja:a) tiettynä varainhoitovuonna millään tilillä ei saa siirtää toiseen osastoon enempää kuin 10 prosenttia 1 ja 2 osaston määrärahoista tai 5 prosenttia 3 osaston määrärahoista;b) kaikki ehdotukset, jotka koskevat siirtoja eri osastoihin kuuluvien lukujen välillä, edellyttävät komission erillistä hyväksyntää ja ne on lähetettävä samanaikaisesti molemmille budjettivallan käyttäjille;5. Kehottaa komissiota tarkastelemaan virastojen talousarviomenettelyjen tiukentamiseksi mahdollisuutta luoda keskitetty "satunnaismenojen rahasto", josta hajautetut yhteisön virastot voivat nostaa rahaa ja/tai jonne ne voivat tallettaa sitä odottamattomien budjettimenojen tai valuuttakurssimuutoksista aiheutuvien palkkasäästöjen mukaan; pyytää laatimaan tämän mahdollisuuden toteuttamiskelpoisuudesta tutkimuksen 30. syyskuuta 1997 mennessä;6. Odottaa vuotta 1998, jolloin kaikissa virastoissa otetaan käyttöön uusi yhteinen kirjanpitojärjestelmä, ja ennakoi, että sen avulla on mahdollista ennaltaehkäistä jotkin tilintarkastustuomioistuimen säätiön rahoitushallinnossa havaitsemat säännönvastaisuudet ja virheet;7. Odottaa edelleen lopullista ratkaisua säätiön hallussa olevan maan omistusoikeutta koskeviin pitkäaikaisiin vaikeuksiin, pyytää säätiötä ilmoittamaan välittömästi Euroopan parlamentille, kun maan ostoa tai vuokrausta koskevat lainopilliset muodollisuudet on saatu päätökseen;8. Ilmaisee yleisen tyytyväisyytensä vuoden 1995 tilien luotettavuuteen sekä säätiön rahoitushallinnon laillisuuteen ja asianmukaisuuteen;9. Myöntää Euroopan elin- ja työolojen kehittämissäätiön johtokunnalle vastuuvapauden varainhoitovuoden 1995 talousarvion täytäntöönpanon osalta tilintarkastustuomioistuimen kertomuksen perusteella;10. Kehottaa puhemiestään välittämään tämän päätöksen Euroopan elin- ja työolojen kehittämissäätiön johtokunnalle, neuvostolle, komissiolle ja tilintarkastustuomioistuimelle ja julkaisemaan sen Euroopan yhteisöjen virallisessa lehdessä (L-sarja).PääsihteeriJulian PRIESTLEYPuhemiesJosé María GIL-ROBLES